John Kumah

**John Ampontuah Kumah** (4 August 1978 – 7 March 2024) be Ghanaian politician, businessman, preacher den lawyer. He come serve as de Chief Executive Officer for de National Entrepreneurship and Innovation Programme (NEIP) wey until dem elect am de Member of parliament for de Ejisu constituency insyd de 2020 Ghanaian general election for de ticket New Patriotic Party (NPP).

## Early life den education
John Kumah dem born am for 4 August 1978. He dey come from Ejisu Odaho, arming community insyd de Ejisu Municipal insyd de Ashanti Region of Ghana. Kumah plete Opoku Ware School insyd Kumasi for ein secondary level of education insyd 1997. He continue go de University of Ghana (Legon) insyd 1997 wey dem award am Bachelor of Arts in Economics plus Philosophy after four years. Insyd de year 2009, dem san award am MBA (Finance) from GIMPA. He san get ein Degree insyd Law (LLB) from de University of Ghana den Professional Law Degree (BL) from de Ghana School of Law. He san get ein Post Graduate Diploma insyd Applied Business Research from de Nobel International Business School insyd 2019.

Insyd November 2020, Kumah receive doctorate insyd Business Innovation from de Swiss Business School insyd Switzerland. He san get ein Masters insyd Applied Research (Business Innovation) from de same institution.

## Career
Dem call am to Ghana Bar as solicitor den legal practitioner for de Supreme Court of Ghana insyd 2013. He be de founding member den Managing Partner of Aduaprokye Chambers; Law Firm wey dey insyd Adabraka for Accra. He san job as de founder of Majak Associates Ltd, ebe building den construction company, wey til ein appointment as de CEO of NEIP insyd 2017. John Ampontuah Kumah get over fifteen years of experience for leadership, creativity, innovation den resourcefulness insyd creating jobs, den supporting youth development.

He serve as member of de NPP wey he contribute to de party ein growth since ein inception. He initiate de Young Patriots, ebe vibrant cohort of politically wey engage de youth wey dey support de NPP ein agenda. Furthermore, he play role insyd de NPP ein Communication Team.

## Politics
Insyd 2020, John Kumah contest den win de Parliamentary seat for de Ejisu constituency for de ticket give de New Patriotic Party (NPP). Kumah ein last job be de Deputy Minister of Finance.

### Committees
John Ampontuah Kumah be de Vice Chairperson for de Constitutional, Legal den Parliamentary Affairs Committee den san member of de Appointments den Subsidiary Legislation committees.

## Ein life matter
John Kumah marry Apostle Lilian Kumah wey she be de Founder den Senior Pastor of Disciple of Christ Ministries Worldwide. Dema marriage last for 18 years wey dey get six biological kiddies den chaw oda foster kiddies.

### Death
Kumah die after short illness insyd Ghana, for 7 March 2024, at de age of 45.

## Honours den awards
Dem adjudge John Kumah de most efficient, prominent appointee for 2018 den san list am among President Akufo Addo ein top 20 most humble den respectful appointees insyd 2019.

Dem honour John Kumah say he be de Most Outstanding Integrity as CEO for 2 June 2020 by de Africa Centre for Integrity and Development (ACID), Africa-based anti-corruption den good governance advocacy Civil Society Organization.

Kumah for Friday 23 August receive another award as de most outstanding CEO den Influential Transformational Leader from GEHAB Events.

De All African Student Union (AASU) honoured am as former Chief Executive of National Entrepreneurship and Innovative Plan-NEIP for ein 6th summit insyd Ghana for ein extraordinary zeal of promoting students demma activism den entrepreneurship.

## Philanthropy
Insyd August 2022, John Kumah make payments for five different sets of prostheses give some victims of road accidents for ein constituency. Dem be Peter Mensah den Moses Addai.

Insyd March 2024, he donate GH₵120,000 (roughly US$9,400 for dat tym) towards make dem take repair de boys dormitory for Ejisu Senior High Technical School.

## References